Nesahualkojotlio tvenkinys

Nesahualkojotlio tvenkinys arba Malpaso tvenkinys () – hidroelektrinės tvenkinys rytų Meksikoje, Čiapaso valstijoje, į šiaurės vakarus nuo Tustla Gutjereso. Sudarytas 1966 m. patvenkus Grichalvos upę ties Raudales Malpaso gyvenviete. Tvenkinys ~50 km ilgio, ~10 km pločio.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Kranto linija labai vingiuota, gausu ilgų įlankų, pusiasalių, salų. Be Grichalvos tvenkinį dar maitina La Ventos, Ačilotės ir kitos mažesnės upės.

Tvenkinys sudarytas hidroenergetikos, drėkinimo, potvynių reguliavimo reikmėms. Hidroelektrinės instaliuota galia – 1080 megavatų.«CFE – Listado de centrales generadoras – Hidroeléctricas» Veikia 6 turbinos. Užtvankos aukštis 138 m, ilgis 478 m.

Užsipildant užtvankai užlieta senovinė indėnų sokių gyvenvietė Kečula su masyvia XVI a. bažnyčia (ji matoma sausrų metu).LUIS PABLO BEAUREGARD. La sequía deja al descubierto una iglesia sumergida en México, El País, 2015-10-20.

 Šaltiniai 

Kategorija:Meksikos tvenkiniai